Alf Skjeseth

Alf Skjeseth (født 1952) er en norsk pressemann og forfatter, bosatt i Oslo. Han var tidligere leder for Norsk journalistlag.

Skjeseth er bondesønn fra Hedmarken, med oppvekst i Ringsaker. Han tok artium ved Brumunddal gymnas i 1971 og gikk på Skjeberg Folkehøyskole 1971-1972. Han studerte sosiologi ved Universitetet i Oslo, før han begynte ved Norsk Journalistskole i 1975. 

Han begynte som journalistvikar i Ringsaker Blad (1969–1972), i Hamar Arbeiderblad (1971) og i Hamar Dagblad (1972–1973) før han ble journalist i Dagbladet 1973–1975.

Skjeseth var aktiv i ml-bevegelsen og avbrøt i 1976 utdanningen ved journalistskolen for å begynne i avisen Klassekampen. AKP(m-l) planla opptrapping fra ukentlige utgivelser til dagsavis og trengte folk med pressekompetanse. Skjeseth arbeidet i første omgang i Klassekampen fram til 1986. 

Han var deretter journalist i Norsk Telegrambyrå til 2003. Fra 1985 var han landsstyremedlem i Norsk Journalistlag, og fra 1991 til 1995 hadde han permisjon fra NTB for å skjøtte vervet som NJ-leder.70 års omtale i Aftenposten 1. juni 2022 I disse årene satt han også som styremedlem i Norsk Presseforbund og i Institutt for journalistikk.

Fra sommeren 2003 til høsten 2005 arbeidet Skjeseth som samfunnsredaktør i Nationen, før han igjen begynte i Klassekampen, der han arbeidet fram til han ble pensjonist i 2019.«Ein enkel gut frå landet», 60-årsomtale i Klassekampen 1. juni 2012, signert Roald Helgheim60-årsomtale i Aftenposten 1. juni 2012«Alf Skjeseth har sin siste arbeidsdag i Klassekampen i dag: Tro i tjenesten», Klassekampen 29. mai 2019, side 11 I 2011 utga han historia om Klassekampen i bokform.

Han er far til journalist Heidi Taksdal Skjeseth.

 Bibliografi 
 Sykle på vatnet – historia om Klassekampen. Samlaget, Oslo (2011) ISBN 9788252175387
 Osvald : Storsabotøren Asbjørn Sunde (sammen med Morten Conradi). Spartacus, Oslo (2015)
 Nordens Casablanca : Nordmenn i Stockholm under krigen, Spartacus, Oslo (2018) ISBN 9788243010673
 Fra Tostrup til Teams : Journalister i dataalderen - deadline døgnet rundt, Norsk Journalistlag 75 år (1946-2021)«Klar med bok om NJs siste 25 år: Streiker, lederkamp og koronahverdag», Journalisten 17. november 2021

 Røde Strand: Johan Strand Johansens dramatiske liv, Nygaard forlag, Oslo (2025) ISBN 9788293461234 

 Referanser 

 Eksterne lenker 

  Presentasjon på Spartacus' forlags nettsider

Kategori:Norske fagforeningspersoner
Kategori:Journalister i Klassekampen
Kategori:Journalister i Nationen
Kategori:Personer fra Ringsaker kommune